CELEX: C2006/060/42
Language: et
Date: 2006-03-11 00:00:00
Title: Kohtuasi C-457/05: Eelotsusetaotlus, mille esitas Landgericht Wiesbaden  23. novembri 2005.  aasta määrusega kohtuasjas Schultzverband der Spirituosen-Industrie e. V.  versus  Diageo Deutschland GmbH

11.3.2006   
            
            
               ET
            
            
               Euroopa Liidu Teataja
            
            
               C 60/21
            
         Eelotsusetaotlus, mille esitas Landgericht Wiesbaden 23. novembri 2005. aasta määrusega kohtuasjas Schultzverband der Spirituosen-Industrie e. V. versus Diageo Deutschland GmbH
   (Kohtuasi C-457/05)
   (2006/C 60/42)
   Kohtumenetluse keel: saksa
   Euroopa Ühenduste Kohus on saanud Landgericht Wiesbadeni 23. novembri 2005. aasta määrusega kohtuasjas Schultzverband der Spirituosen-Industrie e. V. v. Diageo Deutschland GmbH esitatud eelotsusetaotluse, mis saabus kohtukantseleisse 27. detsembril 2005.
   Landgericht Wiesbaden küsib Euroopa Kohtult eelotsust järgmistes küsimustes:
   
               1.
            
            
               Kas nõukogu 19. detsembri 1974. aasta direktiivi 75/106/EMÜ, teatud vedelike mahu järgi kinnispakkidesse villimist käsitlevate liikmesriikide õigusaktide ühtlustamise kohta (EÜT 1975, L 42, lk 1, viimati muudetud 23. septembri 2003. aasta ühinemislepinguga, ELT 2003, L 236, lk 33, edaspidi “direktiiv 75/106/EMÜ”) artikli 5 lõike 3 punkti b alapunkti 2 teist lauset tuleb koosmõjus artikli 5 lõike 3 punktiga d ja III lisa lõikega 4 tõlgendada nii, et 0,071 liitrises pakendis tooteid, mis on õiguspäraselt valmistatud Iirimaal või Ühendkuningriigis ja/või mida turustatakse seal, võib samuti turustada kõigis teistes EL liikmesriikides?
            
         
               2.
            
            
               Juhul, kui vastus esimesele küsimusele on eitav: kas direktiivi 75/106/EMÜ artikli 5 lõike 3 punkti b alapunkti 2 teine lause koosmõjus artikli 5 lõike 3 punktiga d ja III lisa lõikega 4 on kooskõlas EÜ artiklites 28 ja 30 sätestatud kaupade vaba liikumise põhimõttega?